paragraph_text: U Zagrebu ispred današnjeg Doma zdravlja u Runjaninovoj ulici tridesetak metara udaljenom od pretežito studentskog okupljališta Krivi put, nalazi se spomen-ploča Krsti Ljubičiću - prvoj žrtvi ustaškog terora na Zagrebačkom sveučilištu. Na tome mjestu nalazio se studentski dom u kojemu je Krsto Ljubičić ubijen jer se javno deklarirao kao antifašist. Iako su slova na spomeniku izblijedjela, spomenik je jasno uočljiv.